Tržaška cesta 19, 1000 Ljubljana T: 01 478 80 02

F: 01 478 81 23

E: gp.drsi@gov.si

www.di.gov.si

# NAVODILA ZA PRIPRAVO PONUDBE

# Naročnik, Republika Slovenija, Ministrstvo za infrastrukturo, Direkcija Republike Slovenije za infrastrukturo razpisuje javno naročilo:

|  |
| --- |
| Izvajanje tehničnih postopkov in priprava osnutkov dovoljenj za izredne prevoze |

in vse zainteresirane vabi k oddaji ponudbe, skladne s temi navodili.

**NAVODILA ZA PRIPRAVO PONUDBE**

**Vsebina**

# 1. OSNOVNI PODATKI O NAROČILU

# 2. PRAVILA POSLOVANJA

# 2.1 Pravna podlaga

# 2.2 Pomen izrazov v navodilih

# 2.3 Pojasnila in spremembe razpisne dokumentacije

# 2.4 Zaupnost in javnost podatkov

# 2.5 Obličnost ponudbe

# 2.6 Predložitev ponudbe

# 2.7 Odpiranje ponudb

# 2.8 Pregled in presoja ponudb

# 2.9 Obvestilo o oddaji naročila

# 2.10 Pravno varstvo

# 2.11 Sklenitev pogodbe

# 3. POGOJI IN MERILA ZA IZBOR PONUDB

# 3.1 Razlogi za izključitev

# 3.2 Pogoji za sodelovanje

# 3.3 Merila za izbiro najugodnejše ponudbe

# 4. PONUDBENA DOKUMENTACIJA

# 4.1 Ponudba - predračun

# 4.2 ESPD

# 4.3 Podatki o gospodarskem subjektu in dokazila o usposobljenosti

# 4.4 Specifikacija naročila

# 4.5 Zavarovanje za resnost ponudbe

# 4.6 Pooblastilo za pridobitev podatkov iz kazenske evidence

# 1. OSNOVNI PODATKI O NAROČILU

|  |  |  |  |
| --- | --- | --- | --- |
| Predmet naročila: | Izvajanje tehničnih postopkov in priprava osnutkov dovoljenj za izredne prevoze. | | |
| Rok za izvedbo naročila: | 48 mesecev od podpisa pogodbe. | | |
| Rok za postavitev vprašanj:  (datum, ura, naslov): | 7.8.2020 | 12:00 | Portal javnih naročil. |
| Oddaja ponudb  (datum, ura, naslov): | 20.8.2020 | 10:00 | Informacijski sistem e-JN |
| Odpiranje ponudb  (datum, ura, naslov): | 20.8.2020 | 10:01 |
| Razpisna dokumentacija: | Opis naročila  Navodila za pripravo ponudbe  Vzorec pogodbe | | |

# Vsebina in obseg naročila sta opredeljena v "Opisu naročila".

# 2. PRAVILA POSLOVANJA

# 2.1 Pravna podlaga

Naročilo se oddaja na podlagi veljavnih predpisov, ki urejajo javno naročanje in javne finance v Republiki Sloveniji, ter predpisov s področja predmeta naročila.

# 2.2 Pomen izrazov v navodilih

* Gospodarski subjekt je pravna ali fizična oseba, ki nastopa v ponudbi in prevzema dela, ki so predmet naročila.
* Ponudnik je gospodarski subjekt (*ali skupina takih subjektov*), ki odda ponudbo.
* Izvajalec je ponudnik, s katerim je sklenjena pogodba za izvedbo naročila.
* Glavni izvajalec je ponudnik, s katerim je sklenjena pogodba za izvedbo naročila, kjer sodelujejo tudi podizvajalci.
* ESPD je enotni evropski dokument v zvezi z oddajo javnega naročila (79. člen ZJN-3) in predstavlja uradno izjavo gospodarskega subjekta, da ne obstajajo razlogi za njegovo izključitev in da izpolnjuje naročnikove pogoje za sodelovanje.

# 2.3 Pojasnila in spremembe razpisne dokumentacije

Morebitne spremembe in pojasnila razpisne dokumentacije bodo objavljena na spletni strani naročnika (<http://www.di.gov.si>) ter na portalu javnih naročil najpozneje šest dni pred dnevom za oddajo ponudb. Pojasnila, spremembe in odgovori na vprašanja so sestavni del razpisne dokumentacije in jih je treba upoštevati pri pripravi ponudbe.

# 2.4 Zaupnost in javnost podatkov

Kot zaupen bo varovan le tisti ponudnikov podatek, ki po zakonu lahko velja za osebni ali tajni podatek ali za poslovno skrivnost in je kot tak v predloženi dokumentaciji vsak zase vidno označen in s priloženim sklepom družbe opredeljen kot poslovna skrivnost.

Ponudnikovi podatki v naročnikovih predlogah za izdelavo ponudbe (*razen osebnih podatkov*) so javni in ne smejo biti opredeljeni kot poslovna skrivnost.

# 2.5 Obličnost ponudbe

2.5.1 Samostojna ponudba

Samostojna je tista ponudba, v kateri nastopa samo en gospodarski subjekt (*samostojni ponudnik*), ki neposredno sam s svojim znanjem, kadrom in zagotovljenimi tehničnimi zmogljivostmi izpolnjuje razpisane pogoje ter prevzema izvedbo celotnega naročila.

2.5.2 Skupna ponudba

Skupna ponudba je ponudba, v kateri kot ponudnik nastopa več gospodarskih subjektov (v nadaljevanju: partnerjev), ki skupaj prevzemajo izvedbo naročila. Partnerji so med seboj enakopravni in v razmerju do naročnika neomejeno solidarno odgovarjajo za izvedbo celotnega naročila. V ponudbi mora biti navedeno*,* kdo so partnerji, kdo je vodilni, ki jih zastopa ter katera dela iz naročila in za kakšno ceno vsak prevzema.

Naročnik si pridržuje pravico, da pred sklenitvijo pogodbe zahteva pisni dogovor o skupnem nastopanju, iz katerega bodo razvidna medsebojna razmerja in obveznosti vseh partnerjev.

2.5.3 Ponudba s podizvajalci

Ponudba s podizvajalci je ponudba, v kateri je za izvedbo določenega dela naročila kot podizvajalec nominiran ustrezno usposobljen gospodarski subjekt. Ne glede na število podizvajalcev v razmerju do naročnika ponudnik v celoti odgovarja za izvedbo naročila.

Podizvajalec, ki zahteva naročnikovo neposredno plačilo za izvedena dela, mora to svojo zahtevo predložiti že v ponudbi ter navesti prevzeta dela in njihovo vrednost.

# 2.6 Predložitev ponudbe

Ponudbo se predloži v elektronski obliki skladno z Navodili za uporabo informacijskega sistema za elektronsko oddajo ponudb e-JN: PONUDNIKI. Navodila so objavljena na spletnem naslovu [https://ejn.gov.si/eJN2](https://ejn.gov.si/mojejn) in so sestavni del razpisne dokumentacije. Za uporabo informacijskega sistema e-JN in elektronsko oddajo ponudbe se mora pooblaščena oseba ponudnika v ta sistem registrirati kot uporabnik.

Ob oddaji ponudbe informacijski sistem e-JN zabeleži čas oddaje in identiteto uporabnika. Oddana ponudba pridobi status »ODDANA« in je skladno z zakonom (Obligacijski zakonik) zavezujoča za čas njene veljavnosti. Oddano ponudbo se lahko do roka za oddajo ponudb umakne, spremeni ali predloži drugo, po tem roku pa to ni več mogoče.

# 2.7 Odpiranje ponudb

Ob uri, določeni za javno odpiranje ponudb, informacijski sistem e-JN avtomatično prikaže imena ponudnikov in omogoči dostop do ponudnikovega pdf-dokumenta, naloženega v sistemu e-JN pod razdelek »Predračun«.

# 2.8 Pregled in presoja ponudb

Naročnik lahko skladno z zakonom od ponudnika zahteva odpravo pomanjkljivosti glede predloženih listin, soglasje k odpravi računskih napak ter pojasnila ali dodatna (stvarna) dokazila za navedbe v ponudbi. Komunikacija s ponudnikom poteka v informacijskem sistemu e‑JN. Ponudnika se izključi, če v določenem roku ne odpravi pomanjkljivosti oziroma ne predloži ustreznih pojasnil ali dodatnih dokazil.

Naknadno vključevanje gospodarskih subjektov ter zahtevanih kadrov in referenc (*razen v primeru izključitve podizvajalca zaradi obstoja razlogov za izključitev iz točk 3.1.1 do 3.1.6*) pred oddajo naročila ni dopustno, po oddaji pa le, če bi bila sicer ogrožena izvedba naročila skladno s pogodbo, če so izpolnjeni zahtevani pogoji za priznanje sposobnosti in ob soglasju naročnika.

# V primeru utemeljenega suma, da je gospodarski subjekt predložil neresnično izjavo ali ponarejeno oziroma spremenjeno listino kot pravo, bo naročnik Državni revizijski komisiji za revizijo postopkov oddaje javnih naročil skladno z zakonom podal predlog za uvedbo postopka o prekršku.

# 2.9 Obvestilo o oddaji naročila

Naročnik najkasneje v 90 dneh od roka za oddajo ponudb sprejme odločitev o oddaji naročila in jo objavi na portalu javnih naročil.

Po sprejemu odločitve o oddaji naročila lahko naročnik iz razlogov in na način, kot je določeno z zakonom odstopi od sklenitve pogodbe oziroma izvedbe javnega naročila.

# 2.10 Pravno varstvo

Ponudnikom je pravno varstvo zagotovljeno po Zakonu o pravnem varstvu v postopkih javnega naročanja.

# 2.11 Sklenitev pogodbe

Izbrani ponudnik je dolžan najkasneje v osmih (8) dneh po prejemu pogodbe v podpis naročniku vrniti podpisano pogodbo, sicer naročnik lahko sklepa, da ponudnik od podpisa pogodbe odstopa. Pogodba je sklenjena, ko jo podpišejo vse pogodbene stranke (pri skupni ponudbi tudi vsi partnerji).

Kadar je v pogodbi zahtevana predložitev finančnega zavarovanja za dobro izvedbo pogodbenih obveznosti in finančnega zavarovanja za odpravo napak v garancijskem roku (*vzorec pogodbe in finančnega zavarovanja sta sestavni del razpisne dokumentacije*) je ponudnik ta zavarovanja dolžan predložiti skladno z določili pogodbe.

Naročniku je z zakonom prepovedano skleniti pogodbo s ponudnikom, ki je uvrščen v evidenco poslovnih subjektov iz 35. člena Zakona o integriteti in preprečevanju korupcije, že sklenjene pogodbe s takšnim ponudnikom pa so nične.

Izbrani ponudnik mora v roku 8 dni od prejema naročnikovega poziva posredovati izjavo s podatki o:

* svojih ustanoviteljih, družbenikih, vključno s tihimi družbeniki, delničarjih, komanditistih ali drugih lastnikih, in podatke o lastniških deležih navedenih oseb,
* gospodarskih subjektih, za katere se, glede na določbe zakona, ki ureja gospodarske družbe, šteje, da so z njim povezane družbe.

To izjavo oziroma podatke je naročnik na zahtevo dolžan predložiti Komisiji za preprečevanje korupcije. Če se izkaže, da je ponudnik predložil lažno izjavo oziroma dal neresnične podatke o navedenih dejstvih, ima to za posledico ničnost pogodbe.

# 3 POGOJI IN MERILA ZA IZBOR PONUDB

3.1 Razlogi za izključitev

3.1.1 Gospodarski subjekt ali oseba, ki je članica upravnega, vodstvenega ali nadzornega organa tega gospodarskega subjekta ali ki ima pooblastilo za njegovo zastopanje ali odločanje ali nadzor v njem je bil pravnomočno obsojen zaradi kaznivih dejanj iz 1. odstavka 75. člena Zakona o javnem naročanju (ZJN-3).

3.1.2 Pristojni organ Republike Slovenije ali druge države članice ali tretje države je v zadnjih treh letih pred oddajo ponudbe pri gospodarskemu subjektu ugotovil najmanj dve kršitvi v zvezi s plačilom za delo, delovnim časom, počitki, opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno, za kateri mu je bila s pravnomočno odločitvijo ali več pravnomočnimi odločitvami izrečena globa za prekršek.

3.1.3 Gospodarski subjekt ne izpolnjuje obveznih dajatev in drugih denarnih nedavčnih obveznosti v skladu z zakonom, ki ureja finančno upravo, ki jih pobira davčni organ v skladu s predpisi države, v kateri ima sedež, ali predpisi države naročnika. Šteje se, da gospodarski subjekt ne izpolnjuje obveznosti iz prejšnjega stavka, če vrednost teh neplačanih zapadlih obveznosti na dan oddaje ponudbe znaša 50 eurov ali več ali če na dan oddaje ponudbe ni imel predloženih vseh obračunov davčnih odtegljajev za dohodke iz delovnega razmerja za obdobje zadnjih petih let do dne oddaje ponudbe.

3.1.4 Nad gospodarskim subjektom se je začel postopek zaradi insolventnosti ali prisilnega prenehanja po zakonu, ki ureja postopek zaradi insolventnosti in prisilnega prenehanja, ali postopek likvidacije po zakonu, ki ureja gospodarske družbe, če njegova sredstva ali poslovanje upravlja upravitelj ali sodišče, ali če so njegove poslovne dejavnosti začasno ustavljene, ali če se je v skladu s predpisi druge države nad njim začel postopek ali pa je nastal položaj z enakimi pravnimi posledicami.

3.1.5 V zadnjih treh letih pred rokom za oddajo ponudbe so se pri pogodbi o izvedbi javnega naročila, sklenjeni z naročnikom, pri gospodarskem subjektu pokazale precejšnje ali stalne pomanjkljivosti pri izpolnjevanju ključne obveznosti, zaradi česar je naročnik predčasno odstopil od naročila oziroma pogodbe ali uveljavljal odškodnino ali so bile izvedene druge primerljive sankcije.

V zadnjih treh letih pred rokom za oddajo ponudbe se je pri poslovanju z naročnikom pri gospodarskem subjektu izkazala hujša kršitev poklicnih pravil kot na primer: nestrokovna, nepopolna ali nepravočasna izvedba posla, slabša kakovost od dogovorjene, huda malomarnost, neupoštevanje pogodbenih določil …, zaradi česar je omajana njegova integriteta.

3.1.6 Gospodarski subjekt je na dan, ko poteče rok za oddajo ponudb, izločen iz postopkov oddaje javnih naročil zaradi uvrstitve v evidenco gospodarskih subjektov z negativnimi referencami.

dokazilo: ESPD za vsak gospodarski subjekt, ki nastopa v ponudbi.

*opombe: Razlogi za izključitev veljajo za vsak gospodarski subjekt (ponudnik, partner, podizvajalec), ki nastopa v ponudbi oziroma sodeluje pri izvedbi naročila.*

*Za navedbe, ki jih ni možno ali jih naročnik ne uspe preveriti v uradnih evidencah državnih organov ali organov lokalnih skupnosti si naročnik pridržuje pravico, da zahteva dodatne informacije ali (stvarna) dokazila o izpolnjevanju pogojev ali izjave podane pred pravosodnim ali upravnim organom, notarjem ali pristojnim organom poklicnih ali gospodarskih subjektov v državi, kjer ima gospodarski subjekt svoj sedež in po potrebi zahteva pooblastilo za pridobitev določenih podatkov.*

*Naročnik vodi evidenco gospodarskih subjektov, ki ne izpolnjujejo pogoja iz točke 3.1.5. Ob uvrstitvi v to evidenco in o razlogih za uvrstitev je gospodarski subjekt s strani naročnika pisno obveščen*.

3.2 Pogoji za sodelovanje

3.2.1 Ustreznost za opravljanje poklicne dejavnosti

3.2.1.1 Gospodarski subjekt je registriran za opravljanje dejavnosti, ki je predmet naročila in jo prevzema v ponudbi.

dokazilo: ESPD za vsak gospodarski subjekt, ki nastopa v ponudbi

3.2.2 Ekonomsko-finančni položaj

3.2.2.1 Ponudnik (v skupni ponudbi vsak partner) na dan oddaje ponudbe nima blokiranega nobenega transakcijskega računa, v zadnjih 180 dneh pred rokom za oddajo ponudb pa ni imel nobenega transakcijskega računa blokiranega več kot 20 zaporednih dni.

dokazilo: ESPD za ponudnika (pri skupni ponudbi za vsakega partnerja).

3.2.2.2 Ponudnik (v skupni ponudbi pa vsi partnerji skupaj) v zadnjih treh poslovnih letih (če posluje manj kot 3 leta, v obdobju, odkar posluje) je imel povprečni čisti letni prihodek vsaj v višini ponudbene vrednosti (brez DDV) za posel, ki ga prevzema.

dokazilo: ESPD za ponudnika (pri skupni ponudbi za vsakega partnerja).

*opomba:* *Naročnik si pridržuje pravico, da navedbe preveri ter zahteva dokazila (S.BON-1 ali drugo enakovredno dokazilo), iz katerih je razvidno izpolnjevanje tega pogoja.*

3.2.3 Strokovna sposobnost

3.2.3.1 Zagotovljene morajo biti potrebne kadrovske zmogljivosti za kakovostno izvedbo celotnega naročila v predvidenem roku, skladno z zahtevami iz razpisne dokumentacije in opisa naročila, predpisi in standardi s področja predmeta naročila ter delovnopravno zakonodajo. Ponudnik mora za izvajanje naročila za ves čas trajanja naročila zagotoviti najmanj naslednje kadre:

1. Vodja projekta:

* najmanj visoka izobrazba
* vsaj deset let delovnih izkušenj
* v obdobju zadnjih petih let pred objavo tega naročila je kot odgovorna oseba sodeloval pri istovrstnih opravilih, kot so razpisana,
* poznavanje banke cestnih podatkov
* poznavanje slovenskega jezika
* strokovni izpit iz splošnega upravnega postopka
* strokovni izpit o ravnanju z dokumentarnim gradivom

1. Upravni vodja:

* najmanj visoka izobrazba
* vsaj pet let delovnih izkušenj
* v obdobju zadnjih petih let pred objavo tega naročila je sodeloval pri istovrstnih opravilih, kot so razpisana,
* poznavanje slovenskega jezika
* poznavanje banke cestnih podatkov
* strokovni izpit iz splošnega upravnega postopka
* strokovni izpit o ravnanju z dokumentarnim gradivom

1. Tehnični referent (najmanj 2 osebi)

* najmanj višja strokovna izobrazba
* vsaj tri leta delovnih izkušenj s področja upravljanja, vzdrževanja in varstva javnih cest ali vsaj tri leta delovnih izkušenj s področja priprave strokovnih podlag za izredne prevoze, osnutkov dovoljenj in soglasij
* poznavanje banke cestnih podatkov
* poznavanje tehničnih specifikacij za ceste

## Upravni referent (najmanj 3 osebe):

- najmanj srednja strokovna izobrazba

- vsaj tri leta delovnih izkušenj na področju knjiženja vhodnih in izhodnih dokumentov

1. Administrativni delavec:

* najmanj srednja strokovna izobrazba
* vsaj tri leta delovnih izkušenj pri administrativnih delih in nalogah
* strokovni izpit o ravnanju z dokumentarnim gradivom

1. Ekonomist:

* najmanj visoka strokovna izobrazba ekonomske smeri
* pet let delovnih izkušenj na področju finančne operative

1. Informatik:

* najmanj visoka strokovna izobrazba računalniške smeri
* deset let delovnih izkušenj na področju računalniške operative

1. Vodja nadzorne ekipe:

* najmanj visoka strokovna izobrazba
* deset let delovnih izkušenj z merilnimi napravami in instrumenti, ki se uporabljajo pri izvedbi naročila
* v obdobju zadnjih petih let pred objavo tega naročila je sodeloval pri istovrstnih opravilih, kot so razpisana
* poznavanje banke cestnih podatkov

1. Vodja merilne ekipe:

* najmanj srednja strokovna izobrazba tehnične smeri
* pet let delovnih izkušenj pri vodenju
* v obdobju zadnjih petih let pred objavo tega naročila je sodeloval pri istovrstnih opravilih, kot so razpisana

1. Šest nadzornikov (izvajalci meritev):

* najmanj srednja strokovna izobrazba
* tri leta delovnih izkušenj z merilnimi napravami in instrumenti, ki se uporabljajo pri izvedbi naročila
* poznavanje tehničnih specifikacij za ceste v zvezi s prometnimi obremenitvami,

1. Dva analitika:

* najmanj visoka izobrazba prometne ali druge tehnične smeri,
* pet let delovnih izkušenj na področju predmeta javnega naročila,
* poznavanje tehničnih specifikacij za javne ceste v zvezi s prometnimi obremenitvami,
* poznavanje COST 323, verzija 3.0, 1999

1. Pripravljavec arhiva

* najmanj srednja strokovna izobrazba
* tri leta delovnih izkušenj pri administrativnih delih in nalogah
* strokovni izpit o ravnanju z dokumentarnim gradivom
* strokovni izpit iz splošnega upravnega postopka

1. Statik, ki bo izvajal preglede elaboratov statičnih obremenitev objektov, preko katerih se izvajajo izredni prevozi, in ki izpolnjuje naslednje pogoje:

* najmanj visoka strokovna izobrazba gradbene smeri,
* deset let delovnih izkušenj na področju gradnje, načrtovanja oziroma vzdrževanja cestnih objektov in cestnih konstrukcij,
* v obdobju zadnjih petih let pred objavo tega naročila je sodeloval pri istovrstnih opravilih, kot so razpisana
* poznavanje banke cestnih podatkov
* strokovni izpit iz gradbene stroke.

1. Dva izvajalca meritev tehtanja vozil med vožnjo:

* najmanj srednja izobrazba tehnične smeri,
* pet let delovnih izkušenj na področju izvajanja meritev tehtanja vozil med vožnjo,
* poznavanje tehničnih specifikacij za javne ceste v zvezi s prometnimi obremenitvami,
* poznavanje COST 323, verzija 3.0, 1999

1. Gradbenik:

* najmanj visoka izobrazba gradbene smeri,
* deset let delovnih izkušenj na področju predmeta javnega naročila,
* strokovni izpit,
* pozanavanje TSC 06.511,
* poznavanje tehničnih specifikacij za javne ceste v zvezi s prometnimi obremenitvami,
* poznavanje COST 323, verzija 3.0, 1999

dokazilo: ESPD in obrazec Izjava o zaposlitvi, delovni dobi in usposobljenosti, skladna s predlogo. Za vodjo projekta, upravnega vodjo, vodjo nadzorne ekipe in statika, ponudnik predloži tudi obrazec Podatki o referenčnem delu – fizične osebe. Naročnik bo kot istovrstna opravila štel vsak posel, ki je zajemal pripravo osnutkov 10.000 dovoljenj oziroma soglasij s področja upravljanja, vzdrževanja in gradnje javnih cest. Posamezna oseba lahko prevzema le eno vlogo.

opomba: *Naročnik si pridržuje pravico navedbe preveriti ter od ponudnika zahtevati dokazila (spisek zagotovljenega kadra, dokazila o zaposlitvi ali najemu kadra, dokazila o izpolnjevanju določb delovnopravne zakonodaje...), da ima zagotovljene potrebne kadrovske zmogljivosti za izvedbo naročila. Vodja projekta, ki ni državljan Republike Slovenije, predloži dokazilo, izdano s strani ustrezno pooblaščene institucije o znanju slovenskega jezika vsaj na nivoju B2, v skladu s CEFRL – Common European Framework of Reference for Languages.*

3.2.3.2 Ponudnik je v zadnjih petih letih pred rokom za oddajo ponudb vsaj enkrat uspešno izvedel najmanj en istovrsten posel, kot ga prevzema v ponudbi.

Dokazilo: Izpolnjen obrazec: Referenca gospodarskega subjekta in ESPD ponudnika, vsebinsko skladna s predlogo.

Opombe: *Naročnik bo kot istovrstni posel štel vsak posel, ki je zajemal pripravo osnutkov vsaj 10.000 dovoljenj oziroma soglasij s področja upravljanja, vzdrževanja in gradnje javnih cest.*

*Naročnik si pridržuje pravico, da navedbe preveri ter zahteva dokazila (na primer: pogodbo z naročnikom, končni obračun, potrdilo o izplačilu, izvajalsko zasedbo...) o uspešni izvedbi referenčnega dela.*

## 3.2.3.3 Izbrani ponudnik, v času veljavne pogodbe z naročnikom, ne bo izvajal izrednih prevozov z lastnimi vozili ali vozili, ki jih ima v uporabi, niti nastopal kot predlagatelj, organizator ali posrednik izrednih prevozov.

## Dokazilo: Izjava o izrednih prevozih, skladna s predlogo.

## 3.2.3.4Zagotovljene morajo biti ustrezne tehnične zmogljivosti (prostori, računalniška in vsa ostala oprema) za kakovostno izvedbo celotnega naročila v predvidenem roku, skladno z zahtevami iz razpisne dokumentacije (Opis naročila), pravili stroke ter določili predpisov in standardov s področja predmeta naročila.

## Ponudnik mora za izvajanje javnega naročila razpolagati z naslednjimi prostori:

* prostor v Ljubljani, večji od 30 m2, namenjen za koordinacijo z naročnikom,
* primerno veliko, s pohištvom in osebnim računalnikom opremljeno delovno mesto za vsakega člana delovne skupine.

## Ponudnik mora za izvajanje javnega naročila razpolagati z naslednjo splošno tehnično opremo:

* mora omogočati tehnično, pisarniško in terensko delo za potrebe izvajanja tega naročila (optični čitalnik, fotokopirni stroj, fotoaparat, merilne naprave za merjenje prostega profila ceste).

## Ponudnik mora razpolagati z naslednjo opremo za izvajanje nadzora nad izrednimi prevozi:

* mora omogočati delo najmanj šest ekip na različnih lokacijah hkrati,
* oprema za preverjanje dimenzij: umerjeni dolžinski tračni (min 50 m) in višinski teleskopski ali elektronski metri (min 5 m), 10 prometnih stožcev višine 45 cm,
* šest kompletov umerjenih tehtnic za terensko preverjanje osnih obremenitev in skupnih mas vozil, s katerimi bo ponudnik izvajal predmetno javno naročilo. (Merilna plošča najmanj štirih kompletov tehtnic mora biti dolga najmanj 1,3 m, ostalih najmanj 0,6 m. Tehtnice morajo zagotavljati merjenje osnih obremenitev tudi pri priklopnih vozilih z osmimi kolesi na osi),
* najmanj štiri opreme za kontrolo elektronskih tahometrov
* najmanj dva sistema za tehtanje vozil med vožnjo, ki mora v skladu z Evropskimi specifikacijami za WIM meritve (COST 323, verzija 3.0, 1999) zadostiti najmanj naslednjim pogojem:
  + Točnost rezultatov mora biti na dobri cesti (razred II) vsaj v razredu C (15).
  + Sistem mora biti kalibriran v pogojih R1 (Delna obnovljivost – Partial reproducibility), to je vsaj z dvema različnima voziloma (enim 2 ali 3-osnim in enim vlačilcem z vsaj eno osjo v zapregi), ki vozita preko sistema z različnimi hitrostmi in obtežitvami.
  + Sistem mora stehtati vsaj 95 % vseh vozil s skupno maso nad 3,5 tone in mora omogočati predselekcijo za statično tehtanje.
* Najmanj šest opremljenih vozil za prevoz nadzornih ekip in opreme.

## Ponudnik mora za izvajanje javnega naročila razpolagati z naslednjo informacijsko opremo:

* + Glavni strežnik z najmanj naslednjo konfiguracijo:
    - Desetjedrni procesor hitrosti 2,2 GHz in 13 MB predpomnilnika
    - najmanj trije samostojni trdi diski kapacitete 960 GB
    - 32 GB pomnilnika
    - diskovno polje minimalno 10 TB
    - redundančni napajalnik
    - licenčna programska oprema
  + Redundančni strežnik na ločeni lokaciji z najmanj naslednjo konfiguracijo:
    - Štiri procesorje hitrosti 2,0 GHz in 10 MB predpomnilnika
    - najmanj trije samostojni trdi diski kapacitete 300 GB
    - 32 GB pomnilnika
    - diskovno polje minimalno 3 TB
    - redundančni napajalnik
    - licenčna programska oprema
  + spletni strežnik za izvajanje lastnih aplikacij in varno elektronsko poslovanje z naročnikom, z varnostnim digitalnim certifikatom SSL z najmanj 256 bitno enkripcijo podatkov in verifikacijo domenskih imen, sistemom za neprekinjeno električno napajanje, nameščen v varnostni omari
* spletna aplikacija za elektronsko oddajo vlog, z najmanj naslednjimi lastnostmi:
  + zaščita proti nepooblaščenem dostopu,
  + uporaba varne povezave za prenos podatkov preko spleta po protokolu HTTPS,
  + samostojna domena ali poddomena za dostop do aplikacije,
  + možnost pripenjanja dokumentov k vlogi
  + prikaz najavljenih izrednih prevozov z ločenim in zaščitenim dostopom izključno za nadzorne in pooblaščene organe,
  + možnost prejemanja informacij o najavljenih prevozih preko RSS odjemalca,
  + večnivojski uporabniški dostop do aplikacije,
  + arhiv oddanih vlog,
  + možnost vnosa baze tovornih in priklopnih vozil za vlagatelje,
* aplikacija za obdelavo vlog, z najmanj naslednjimi lastnostmi:
  + zaščita proti nepooblaščenemu dostopu,
  + večnivojski uporabniški dostop do aplikacije,
  + spremljanje faze obdelave vloge in sledljivost avtorjev obdelave
  + povezava aplikacije z BCP-IP
  + upoštevanje podatkov iz potrdil o skladnosti za vozila, s katerimi se izvaja izredni prevoz
  + izračun dovoljenih osnih in masnih obremenitev na prevozni poti ter dovoljenih preseganj slednjih v skladu z veljavnimi predpisi
  + izračun povračila za izredni prevoz
  + izdelava in tisk osnutkov dovoljenj za izredne prevoze
  + sprejem poročil o pregledih objektov po opravljenem izrednem prevozu
  + evidenca plačanih povračil za izredne prevoze
  + zaključevanje izrednih prevozov kot opravljenih / neopravljenih
  + analitika prejetih vlog in izdanih dovoljenj po parametrih za poročanje naročniku
* programska oprema za simulacijo izračuna osnih obremenitev tovornih in priklopnih vozil,
* programska oprema in tiskalnik za tiskanje vročilnic,
* internetni priključek minimalne hitrosti 200/100 Mbps, zaščiten s požarnim zidom in neprekinjenim dostopom do interneta,
* programska oprema za simulacijo izračuna osnih obremenitev tovornih in priklopnih vozil.
* spletna aplikacija za vlogo za naročilo kontrolnega pregleda pred izvedbo s povratno informacijo, zgodovino in dostopom z geslom
* spletna aplikacija za najavo izrednega prevoza pred izvedbo
* aplikacija za izvajanje nadzora nad izrednim prevozom z možnostjo povezave do nadzornih organov

dokazilo: Opis tehničnih zmogljivosti, izdelan na lastnem dokumentu ponudnika.

opomba*: Iz opisa tehničnih zmogljivosti mora biti razvidno, da so izpolnjene vse zahteve iz točke 3.2.3.4. Zaželeno je, da je naveden tudi proizvajalec in model predvidene opreme. V primeru, da iz opisa ne bo mogoče nedvoumno ugotoviti izpolnjevanja posamezne zahteve, naročnik skladno s 5. odstavkom 89. člena ZJN-3 ponudnika ne bo pozival na dopolnitev, spremembo ali pojasnitev ponudbe, ampak bo ponudbo neposredno izločil iz postopka javnega naročila. Naročnik si pridržuje pravico, da od ponudnika zahteva dokazila o razpolaganju z opremo, certifikate, veljavna potrdila o skladnosti s predpisi za merilne naprave, ki jih bo izvajalec uporabljal, izdana od pristojnega urada za standardizacijo in meroslovje ter pravico, da v prostorih ponudnika in na terenu preveri lastnosti in delovanje merilnih sistemov, instrumentov, aplikacije ter ostale opreme.*

# 3.3 Merila za izbiro najugodnejše ponudbe

Merilo za izbiro je ekonomsko najugodnejša ponudba. Pri oceni ponudb se upošteva ponudbena cena in strokovni kader, odgovoren za izvedbo naročila.

Točke za ponudbeno ceno **Tc** se praviloma izračuna po formuli:

**Cmin** najnižja ponudbena cena

**Ci** cena ocenjevane ponudbe

Kadar so prejete najmanj tri ponudbe in je najnižja ponudbena cena za več kot 50 % nižja od povprečne cene ostalih ponudb in za več kot 20 % nižja od naslednje ponudbene cene, se točke za ponudbeno ceno izračuna po formuli:

**i -** mesto na lestvici od najnižje ponudbene cene (i=1) do najvišje (i = n)

**n -** število ponudb

Za vodjo projekta se vrednoti (*razvidno iz tabele*) največ po 4 dodatne reference, ki izpolnjujejo pogoje iz točk 3.2.3.1.a) teh navodil in presegajo število zahtevanih referenc za izpolnitev pogoja.

|  |  |  |  |  |
| --- | --- | --- | --- | --- |
| število dodatnih referenc: | 1 | 2 | 3 | 4 |
| Tvp: | 40 | 60 | 75 | 85 |

**Tvp** - točke za reference vodje projekta.

**Skupna ocena ponudbe**

Najugodnejša je ponudba z največjim številom točk **T:**

**T = 0.8 \* Tc + 0.2 \* Tvp**

# V primeru enakega števila točk se izbere ponudba z nižjo ponudbeno ceno.

# 4. PONUDBENA DOKUMENTACIJA

Ponudbena dokumentacija mora biti napisana v slovenskem jeziku in predložena v elektronski obliki. Sestavljajo jo naslednje listine:

* **Ponudba – predračun**
* **Predračun – podrobna specifikacija**
* **ESPD**
* **Podatki o gospodarskem subjektu in dokazila o usposobljenosti**
* **Specifikacija naročila**
* **Zavarovanje za resnost ponudbe**
* **Pooblastilo za pridobitev podatkov iz kazenske evidence**

Navedbe v teh listinah morajo izkazovati aktualna in resnična stanja ter morajo biti dokazljive.

4.1 Ponudba - predračun

Listina »Ponudba ‑ predračun« mora izpolnjevati naslednje zahteve:

* Pri skupni ponudbi se kot ponudnika navede vse partnerje.
* V ponudbeni ceni morajo biti zajeti vsi stroški in dajatve, povezane z izvedbo naročila, vključno z davkom na dodano vrednost (DDV). Poleg ponudbene cene morata biti navedena skupna predračunska vrednost (brez DDV) in znesek davka (DDV) na to vrednost. Vse vrednosti morajo biti v valuti EUR. Popusti na predračunske vrednosti niso dopustni.
* Ponudba mora veljati za celotno naročilo.
* Ponudba mora veljati vsaj 120 dni po roku za oddajo ponudb.
* Ponudbeni rok za izvedbo naročila ne sme presegati razpisanega.

Listino se priloži kot »pdf« dokument v razdelek »predračun«.

Listino »Predračun – podrobna specifikacija« se priloži kot »pdf« dokument v razdelek »druge priloge«.

4.2 ESPD

Vsak gospodarski subjekt, ki nastopa v ponudbi (ponudnik, partner, podizvajalec), mora predložiti izpolnjen ESPD.

4.3 Podatki o gospodarskem subjektu in dokazila o usposobljenosti

Gospodarski subjekt lahko v ponudbi nastopa kot *samostojni ponudnik*, kot *glavni* *izvajalec*, kot *vodilni partner* v skupni ponudbi, kot *partner* v skupni ponudbi, kot *podizvajalec.*

V listini »Podatki o gospodarskem subjektu« mora vsak navesti, katera dela prevzema, in njihovo vrednost.

Izpolnjena in podpisana dokazila o zahtevani usposobljenosti (*naročnikove predloge: Izjava o zaposlitvi, delovni dobi in usposobljenosti, Podatki o referenčnem delu – fizične osebe, Podatki o referenčnem delu, Izjava o izrednih prevozih*) ter podatke o gospodarskem subjektu se priloži kot »pdf« dokumente v razdelek »*druge priloge*«.

4.4 Specifikacija naročila

V ponudbi mora biti priložena (razdelek *druge priloge*) naročnikova specifikacija naročila (*opis naročila),* kjer sta opredeljena vsebina in obseg naročila. Prav tako mora biti predložen opis tehničnih zmogljivosti. Upoštevane morajo biti vse zahteve iz specifikacije naročila, ponudnik pa je ne sme spreminjati.

4.5 Zavarovanje za resnost ponudbe

Kot zavarovanje za resnost ponudbe mora ponudnik (*pri skupni ponudbi katerikoli partner*) predložiti bančno garancijo ali kavcijsko zavarovanje zavarovalnice, za katero veljajo »Enotna pravila za garancije na poziv (EPGP), revizija iz leta 2010, izdana pri MTZ pod št. 758« ali kavcijsko zavarovanje. Višina zavarovanja za resnost ponudbe mora biti vsaj 150.000 EUR, veljavnost zavarovanja pa ne sme biti krajša od veljavnosti ponudbe. Skeniran original zavarovanja se priloži kot »pdf« dokument v razdelek »***druge priloge***«.

Zavarovanje za resnost ponudbe naročnik unovči, če ponudnik:

* po roku za oddajo ponudb svojo ponudbo umakne
* ne sklene pogodbe v določenem roku
* v določenem roku po sklenitvi pogodbe ne predloži garancije za dobro izvedbo pogodbenih obveznosti
* pred podpisom pogodbe ne predloži zahtevanega dokazila o vpisu v imenik pooblaščenih inženirjev pristojne poklicne zbornice v Republiki Sloveniji (IZS)
* v določenem roku ne predloži zahtevanih pojasnil, dopolnitev ali stvarnih dokazil za navedbe v ponudbi, ne da soglasja k odpravi računskih napak, ali se na naročnikov poziv sploh ne odzove ter s tem doseže svojo izločitev oziroma zavrnitev ponudbe.

4.6 Pooblastilo za pridobitev podatkov iz kazenske evidence

V ponudbi se predloži izpolnjeno in podpisano pooblastilo naročniku (*skladno s predlogo »Pooblastilo za pridobitev podatkov iz kazenske evidence«*) za pridobitev potrdila, da gospodarski subjekt ali oseba, ki je članica upravnega, vodstvenega ali nadzornega organa tega gospodarskega subjekta, ali ki ima pooblastilo za njegovo zastopanje ali odločanje ali nadzor v njem, ni bil(a) pravnomočno obsojen(a) zaradi kaznivih dejanj iz 1. odstavka 75. člena Zakona o javnem naročanju (ZJN-3).

V naročnikovi predlogi se po potrebi doda tabele s podatki o pravnih (*vseh gospodarskih subjektih, ki nastopajo v ponudbi*) in fizičnih osebah.

## **P O N U D B A - predračun**

|  |  |
| --- | --- |
| št.: |  |

|  |  |
| --- | --- |
| Predmet naročila: | Izvajanje tehničnih postopkov in priprava osnutkov dovoljenj za izredne prevoze. |
| Naročnik: | Republika Slovenija, Ministrstvo za infrastrukturo,Direkcija RS za infrastrukturo, Tržaška c. 19, 1000 Ljubljana |

|  |  |
| --- | --- |
| Ponudnik: |  |

1. Ponudbena cena

|  |  |  |
| --- | --- | --- |
| predračunska vrednost (*brez DDV*): |  | EUR |
| znesek DDV: |  | EUR |
| ponudbena cena (*predračunska vrednost + DDV*): |  | EUR |

Ponudbena cena vključuje vse stroške in dajatve v zvezi z izvedbo naročila.

1. Ponudba velja za celotno naročilo in 120 dni po roku za oddajo ponudb.
2. Z razpisno dokumentacijo smo seznanjeni in se z njo v celoti strinjamo.

|  |  |
| --- | --- |
| Datum: |  |
| Kraj: |  |
|  |  |
|  |  |
|  |  |

PODATKI O GOSPODARSKEM SUBJEKTU

|  |  |
| --- | --- |
| V ponudbi nastopamo kot: |  |
|  | *(samostojni) ponudnik, (vodilni) partner, podizvajalec* |

Osebni podatki:

| Firma / ime |  |
| --- | --- |
| Naslov |  |
| Zakoniti zastopnik oziroma oseba pooblaščena za podpis pogodbe |  |
| Matična številka |  |
| Identifikacijska številka za DDV |  |
| Številke transakcijskih računov |  |
| Telefon |  |

|  |  |
| --- | --- |
| Prevzeta dela | Ponudbena vrednost  (brez DDV) |
|  |  |
|  |  |
|  |  |
|  |  |
|  |  |

|  |  |
| --- | --- |
| žig | gospodarski subjekt |
|  |
| (ime in priimek pooblaščene osebe) |
|  |
| (podpis) |

Priloga: Zahteva za naročnikovo neposredno plačilo terjatve podizvajalca do ponudnika.

*(Priloži se le, kadar podizvajalec zahteva naročnikovo neposredno plačilo.)*

**IZJAVA O ZAPOSLITVI, DELOVNI DOBI IN USPOSOBLJENOSTI**

Pod kazensko in materialno odgovornostjo izjavljamo, da so v tabeli navedeni podatki resnični, in da izpolnjujemo pogoje glede kadrovskih zmogljivosti.

|  |  |  |  |  |
| --- | --- | --- | --- | --- |
| Naziv | Ime in priimek | Delodajalec | Izobrazba, delovne izkušnje, usposobljenost | |
| Opis | leta |
| Vodja projekta |  |  |  |  |
| Upravni vodja |  |  |  |  |
| Tehnični referent 1 |  |  |  |  |
| Tehnični referent 2 |  |  |  |  |
| Upravni referent 1 |  |  |  |  |
| Upravni referent 2 |  |  |  |  |
| Upravni referent 3 |  |  |  |  |
| Administrativni delavec |  |  |  |  |
| Ekonomist |  |  |  |  |
| Informatik |  |  |  |  |
| Vodja nadzorne ekipe |  |  |  |  |
| Vodja merilne ekipe |  |  |  |  |
| Nadzornik 1 |  |  |  |  |
| Nadzornik 2 |  |  |  |  |
| Nadzornik 3 |  |  |  |  |
| Nadzornik 4 |  |  |  |  |
| Nadzornik 5 |  |  |  |  |
| Nadzornik 6 |  |  |  |  |
| Analitik 1 |  |  |  |  |
| Analitik 2 |  |  |  |  |
| Pripravljavec arhiva |  |  |  |  |
| Statik |  |  |  |  |
| Izvajalec meritev tehtanja med vožnjo 1 |  |  |  |  |
| Izvajalec meritev tehtanja med vožnjo 2 |  |  |  |  |
| Gradbenik |  |  |  |  |

*Na podlagi poziva bomo naročniku v določenem roku predložili zahtevana dokazila (pogodbe) o zaposlitvi pri ponudniku, potrdila (diplome) o izobrazbi, potrdila o opravljenih strokovnih izpitih, delovnih izkušnjah, referencah ali drugih podatkih, ki bi jih pri preverjanju ponudbe zahteval naročnik.*

|  |  |
| --- | --- |
| žig | ponudnik |
|  |
| (ime in priimek pooblaščene osebe) |
|  |
| ( podpis ) |

**PODATKI O REFERENČNEM DELU – FIZIČNE OSEBE**

|  |  |
| --- | --- |
| Ime in priimek: |  |

|  |  |
| --- | --- |
| Vloga osebe: |  |

Pod kazensko in materialno odgovornostjo izjavljamo, da so spodaj navedeni podatki o referenčnem delu resnični. Na podlagi poziva bomo naročniku v določenem roku predložili zahtevana dokazila o uspešni izvedbi navedenega referenčnega dela.

|  |  |
| --- | --- |
| Naziv projekta: |  |
| Naročnik: |  |
| Izvajalec: |  |
| Številka pogodbe: |  |
| Datum izvedbe: |  |
| Kraj izvedbe: |  |
| Vrednost (brez DDV): |  |
| Vloga osebe v referenčnem projektu: |  |
| Opis posla: |  |

Ponudnik izpolni obrazec za vsako referenčno delo vodje projekta posebej.

Pod kazensko in materialno odgovornostjo izjavljamo, da so navedeni podatki resnični. Na podlagi poziva bomo naročniku v določenem roku predložili zahtevana dokazila.

|  |  |
| --- | --- |
| žig | ponudnik |
|  |
| (ime in priimek pooblaščene osebe) |
|  |
| (podpis) |

#### 

**PODATKI O REFERENČNEM DELU**

|  |  |
| --- | --- |
| Gospodarski subjekt: |  |

Pod kazensko in materialno odgovornostjo izjavljamo, da so spodaj navedeni podatki o referenčnem delu resnični. Na podlagi poziva bomo naročniku v določenem roku predložili zahtevana dokazila o uspešni izvedbi navedenega referenčnega dela.

|  |  |  |
| --- | --- | --- |
| Naziv projekta: |  | |
| Investitor: |  | |
| Izvajalci: |  | |
| Številka pogodbe: |  | |
| Datum izvedbe: |  | |
| Kraj izvedbe: |  | |
| Vrednost:  (brez DDV) | EUR | EUR |
| *(vrednost celotnega projekta)* | *(vrednost referenčnih del, ki jih je pri tem projektu izvedel gospodarski subjekt, ki nastopa v ponudbi)* |
| Opis posla, ki ga je pri tem referenčnem delu opravil in obračunal gospodarski subjekt, ki nastopa v ponudbi: |  | |

Ponudnik izpolni obrazec za vsako referenčno delo posebej.

|  |  |
| --- | --- |
| žig | gospodarski subjekt |
|  |
| (ime in priimek pooblaščene osebe) |
|  |
| (podpis) |

**IZJAVA O IZREDNIH PREVOZIH**

Pod kazensko in materialno odgovornostjo izjavljamo, da kot ponudnik ne izvajamo dejavnosti izrednih cestnih prevozov z lastnimi vozili ali vozili, ki jih imamo v uporabi, niti ne nastopamo kot ponudnik izrednih prevozov, niti navedenega ne bomo izvajali v času izvajanja javnega naročila.

|  |  |
| --- | --- |
| žig | gospodarski subjekt |
|  |
| (ime in priimek pooblaščene osebe) |
|  |
| (podpis) |

**PREDRAČUN – podrobna specifikacija**

Za izvajanje tehničnih postopkov in priprave osnutkov dovoljenj za izredne prevoze podajamo predračunske vrednosti za posamezne storitve, ki izhajajo iz opisa del.

|  |  |  |  |  |
| --- | --- | --- | --- | --- |
| **Vrsta storitve** | **Enota**  **mere** | **Količina** | **Cena na enoto mere v EUR brez DDV** | **Vrednost za celotno količino v EUR brez DDV** |
| Priprava osnutkov dovoljenj za enkratni prevoz. | kos | 16.000 |  |  |
| Priprava osnutkov dovoljenj za večkratni prevoz (prevoz z več vozili na eni relaciji, ali z enim vozilom na več relacijah). | kos | 3.200 |  |  |
| Priprava osnutkov dovoljenj za enkratni prevoz, s presojo statičnih obremenitev, z vpisom podatkov v BCP-IP. | kos | 3.200 |  |  |
| Priprava osnutkov dovoljenj za enkratni prevoz, s presojo statičnih obremenitev in zaporo javnih cest.  Ti osnutki dovoljenj za izredne prevoze vsebujejo tudi dovoljenje za zaporo javnih cest, z vpisom podatkov v BCP-IP. | kos | 300 |  |  |
| Priprava osnutkov dovoljenj za enkratni prevoz nad 200 ton skupne mase, s presojo statičnih obremenitev in zaporo javnih cest. Ti osnutki dovoljenj za izredne prevoze vsebujejo tudi dovoljenje za zaporo javnih cest, z vpisom podatkov v BCP-IP. | kos | 10 |  |  |
| Priprava osnutkov dovoljenj za enkratni prevoz, z zaporo javnih cest. Ti osnutki dovoljenj za izredne prevoze vsebujejo tudi dovoljenje za zaporo javnih cest, z vpisom podatkov v BCP-IP. | kos | 400 |  |  |
| Priprava osnutkov obdobnih dovoljenj za prevoz na eni prevozni poti. | kos | 700 |  |  |
| Priprava osnutkov obdobnih dovoljenj za prevoz na več prevoznih poteh ali z več vozili na eni prevozni poti. | kos | 3.500 |  |  |
| Priprava osnutkov mnenj, potrdil o sposobnosti tranzitne smeri za prevzem izrednega prevoza, delnih odločb, odločb, sklepov, delnih dovoljenj, dopolnilnih dovoljenj, popravnih sklepov, sklepov o zavržbi vloge, sklepov o zavrnitvi vloge, sklepov za vračilo povračila za izredni prevoz. | kos | 150 |  |  |
| Priprava osnutkov soglasij, osnutkov dopisov, osnutkov pisnih odgovorov, osnutkov strokovnih mnenj, osnutkov poročil, osnutkov evidenc, osnutkov zapisnikov, osnutkov vabil in osnutkov drugih dokumentov. | kos | 10 |  |  |
| Dopolnilna obdelava in priprava osnutkov odločb, identičnih že izdanim, neprevzetim odločbam. | kos | 1.500 |  |  |
| Izvedba kontrolnih pregledov izrednih prevozov pred izvedbo izrednega prevoza. | kos | 3.300 |  |  |
| Izvedba kontrolnih pregledov izrednih prevozov s sodelovanjem in po razporedu Policije. | kos | 1.600 |  |  |
| Tehtanje izrednih prevozov med vožnjo. | kos | 40 |  |  |
| **Skupaj ponudbena cena (brez DDV):** | | | |  |

Ponujene cene na enoto so fiksne ves čas trajanja pogodbe. Ponujene cene zajemajo vse stroške izvajanja storive, kot npr. stroške priprav, osebja, najema prostorov, strošek ogledov in izbire lokacij, stroške pridobivanja dovoljenj, stroške postavitve zapor, stroške samih meritev (postavitev, odstranitev in nadzor), stroške uporabe in vzdrževanja merilne opreme, stroške priključka na električno omrežje, javno razsvetljavo ali za napajanje z akumulatorji, stroške kalibracijskega vozila in izvedbe kalibracije, stroške pregleda in kontrole podatkov, stroške obdelave meritev (analiz), stroške za vsa potrebna pisna in elektronska poročila, potne stroške... Naročnik ne bo priznaval nobenih dodatnih stroškov, povezanih z izvedbo vsake posamezne naloge v predmetnem javnem naročilu.

|  |  |
| --- | --- |
| žig | gospodarski subjekt |
|  |
| (ime in priimek pooblaščene osebe) |
|  |
| (podpis) |

### **VZOREC FINANČNEGA ZAVAROVANJA ZA RESNOST PONUDBE**

*Glava s podatki o garantu (zavarovalnici/banki) ali SWIFT-ključ*

Za:       *(vpiše se upravičenca tj. izvajalca postopka javnega naročanja)*

Datum:       *(vpiše se datum izdaje)*

**VRSTA ZAVAROVANJA:**       *(vpiše se vrsta zavarovanja: kavcijsko zavarovanje/bančna garancija)*

**ŠTEVILKA:**       *(vpiše se številka zavarovanja)*

**GARANT:**       *(vpiše se ime in naslov zavarovalnice/banke v kraju izdaje)*

**NAROČNIK:**       *(vpišeta se ime in naslov naročnika zavarovanja, tj. kandidata oziroma ponudnika v postopku javnega naročanja)*

**UPRAVIČENEC:**       *(vpiše se izvajalec postopka javnega naročanja)*

**OSNOVNI POSEL:** obveznost naročnika zavarovanja iz njegove ponudbe, predložene v postopku javnega naročanja št.       *(vpiše se številka objave oziroma interne oznake postopka oddaje javnega naročila)*, katerega predmet je       *(vpiše se predmet javnega naročila)*.

**ZNESEK V EUR:**       *(vpiše se najvišji znesek s številko in besedo)*

**LISTINE, KI JIH JE POLEG IZJAVE TREBA PRILOŽITI ZAHTEVI ZA PLAČILO IN SE IZRECNO ZAHTEVAJO V SPODNJEM BESEDILU:**       (*nobena/navede se listina)*

**JEZIK V ZAHTEVANIH LISTINAH:** slovenski

**OBLIKA PREDLOŽITVE:** v papirni obliki s priporočeno pošto ali katerokoli obliko hitre pošte ali osebno ali v elektronski obliki po SWIFT sistemu na naslov       *(navede se SWIFT naslova garanta)*

**KRAJ PREDLOŽITVE:**       *(garant vpiše naslov podružnice, kjer se opravi predložitev papirnih listin, ali elektronski naslov za predložitev v elektronski obliki, kot na primer garantov SWIFT naslov)*

Ne glede na naslov podružnice, ki jo je vpisal garant, se predložitev papirnih listin lahko opravi v katerikoli podružnici garanta na območju Republike Slovenije.

**ROK VELJAVNOSTI:** DD. MM. LLLL *(vpiše se datum veljavnosti, ki je zahtevan v razpisni dokumentaciji za oddajo predmetnega javnega naročila ali v obvestilu o naročilu)*

**STRANKA, KI MORA PLAČATI STROŠKE:**       *(vpiše se ime naročnika zavarovanja, tj. kandidata oziroma ponudnika v postopku javnega naročanja)*

Kot garant se s to garancijo / zavarovanjem nepreklicno zavezujemo, da bomo upravičencu izplačali katerikoli znesek do višine zneska garancije / zavarovanja, ko upravičenec predloži ustrezno zahtevo za plačilo v zgoraj navedeni obliki predložitve, podpisano s strani pooblaščenega(-ih) podpisnika(-ov), skupaj z drugimi listinami, če so zgoraj naštete, ter v vsakem primeru skupaj z izjavo upravičenca, ki je bodisi vključena v samo besedilo zahteve za plačilo bodisi na ločeni podpisani listini, ki je priložena zahtevi za plačilo ali se nanjo sklicuje, in v kateri je navedeno, v kakšnem smislu naročnik zavarovanja ni izpolnil svojih obveznosti iz osnovnega posla.

Zavarovanje se lahko unovči iz naslednjih razlogov, ki morajo biti navedeni v izjavi upravičenca oziroma zahtevi za plačilo:

1. po roku za oddajo ponudb svojo ponudbo umakne
2. ne sklene pogodbe v določenem roku
3. v določenem roku po sklenitvi pogodbe ne predloži garancije za dobro izvedbo pogodbenih obveznosti
4. pred podpisom pogodbe ne predloži zahtevanega dokazila o vpisu v imenik pooblaščenih inženirjev pristojne poklicne zbornice v Republiki Sloveniji (IZS)
5. v določenem roku ne predloži zahtevanih pojasnil, dopolnitev ali stvarnih dokazil za navedbe v ponudbi, ne da soglasja k odpravi računskih napak ali se na naročnikov poziv sploh ne odzove ter s tem doseže svojo izločitev oziroma zavrnitev ponudbe.

Katerokoli zahtevo za plačilo po tem zavarovanju moramo prejeti na datum veljavnosti zavarovanja ali pred njim v zgoraj navedenem kraju predložitve.

Morebitne spore v zvezi s tem zavarovanjem rešuje stvarno pristojno sodišče v Ljubljani po slovenskem pravu.

Za to zavarovanje veljajo Enotna pravila za garancije na poziv (EPGP), revizija iz leta 2010, izdana pri MTZ pod št. 758.

garant (žig in podpis)

**POOBLASTILO ZA PRIDOBITEV PODATKOV IZ KAZENSKE EVIDENCE**

|  |  |
| --- | --- |
| **Naročnik:** | **RS, Ministrstvo za infrastrukturo, Direkcija RS za infrastrukturo, Tržaška cesta 19, 1000 Ljubljana** |
|  |  |
| **Javno naročilo:** | **Izvajanje tehničnih postopkov in priprava osnutkov dovoljenj za izredne prevoze.** |
| **Št. objave:** |  |
| **Datum objave:** |  |

Spodaj podpisani/a pooblaščam/o naročnika, da za potrebe zgoraj navedenega javnega naročila pridobi podatke iz kazenske evidence pri Ministrstvu za pravosodje za navedene pravne osebe (*gospodarski subjekt*) oziroma fizične osebe, ki so članice upravnega, vodstvenega ali nadzornega organa tega gospodarskega subjekta, ali ki ima pooblastilo za njegovo zastopanje ali odločanje ali nadzor v njem:

**PRAVNA OSEBA (***gospodarski subjekt***)**

|  |  |
| --- | --- |
| Naziv |  |
| Naslov |  |
| ID za DDV |  |
| Matična številka |  |

Podpis zakonitega zastopnika:

Žig:

**FIZIČNA OSEBA**

|  |  |
| --- | --- |
| Ime in priimek: |  |
| EMŠO: |  |
| Državljanstvo: |  |

Podpis: